દસ વાગે નીરજના ગયા પ્છી કામવાળી બાઈ પાસેથી ઘરકામ કરાવી લગભગ બાર વાગતાં સુધીમાં રસોઈ કરી હું ફ્રી થઈ જતી. તરત જ હું વાંચવા બેસી જતી. પણ આ વાચનયાત્રા મારે માટે થોડી કઠિન હોવા છતાં ભારરૂપ નહોતી. મારે અંગ્રેજીમાં એમ.એ. કરવાનું હતું. શૅક્સપિયર, મિલ્ટન, કીટ્સ, બેકન… આ બધાં વચ્ચે હોઉં ત્યારે મને મારાં કુટુંબીજનો સાથે હોઉં એવી આત્મીયતા લાગતી. ન કોઈ ટેન્શન, ન કોઈ ઈગો, ન કોઈ કંકાસ, ન કડવાશ… હતાં ફક્ત ધ્યેય અને ધગશ!